Legal Document

Category: 44

Text:
75. ΠΡΟΕΔΡΙΚΟ ΔΙΑΤΑΓΜΑ υπ’ αριθ.501 της 21/23 Οκτ.1985 (ΦΕΚ Α΄181) Ανακατανομή αρμοδιοτήτων των Υπουργείων Προεδρίας της Κυβερνήσεως και Πολιτισμού. Έχοντας υπόψη: 1.Τη διάταξη του άρθρ.24 παρ.4 εδάφιο δεύτερο του Νόμ.1558/85 “Κυβέρνηση και Κυβερνητικά Όργανα” (ΦΕΚ Α΄137). 2.Τη γνωμοδότηση του Συμβουλίου της Επικρατείας με αριθ.790/1985, με απόφαση του Πρωθυπουργού, αποφασίζουμε: Άρθρο μόνο.-Στην αρμοδιότητα του Υπουργείου Πολιτισμού υπάγεται η εποπτεία και ο έλεγχος του Εθνικού Ιδρύματος Νεότητας.